- Նախ, արագ կերպով ըսեմ, որ շատ երկար ճամբայ կտրուած է այս գաղութին մէջ՝ 50-60ական թուականներէն մինչեւ այսօր, սակայն նաեւ շատ երկար ճամբայ ունինք մեր առջեւը: Պատկերացուցէք, որ եթէ 20 մղոն երկարութեամբ փապուղի մը պիտի կառուցուի՝ լեռը ճեղքելով, ապա մենք առաջին 8-10 մղոնը կրցած ենք ճիշդ ձեւով փորել, բայց տակաւին մեր դիմացը գործ ունինք ընելիք: Ըսել կ՛ուզեմ, որ ճիշդ ուղղութեամբ ու թափով՝ նպատակասլաց կ՛ընթանանք յառաջ, բայց տակաւին երկար ճամբայ ունինք կտրելու: Մեր ընթացքին մասին՝ իբրեւ կուսակցութիւն, քանի մը պարզաբանող օրինակ տամ.